جواد فکوری، ناصر کاظمی،مصطفی چمران و موسی نامجو د بهشت زهرا چمران د انتخاوات اولی دوره مئلس شورای اسلامی د تیرو وه نمایندئی گله ورچیه بی. وا شرو جئن ایران و عراق رئت وه چپه و واگرد سید علی خامنه‌ای ستاد جئنیا نامنظم نه راس کرد. پی ونی دسه مهنسی کنشتگر سی سامونجا جنئیا نامنظم یه گل د ای برنامه یا بی که وا هومیاری وه، رایا جئنی وا سرعت د جاگه یا جوراجور دروس بی و نیائن پمپ او تئ گلال کارون و راس کردن یه گل کانال وا درازا بیس کلومتر و پئنا یه متر د گاتی د انازه یه ما، او گلال کارون نه ون وه لا تانکیا عراقی، جوری که ونو مژبور بیین چن کلومتر روئن واپشت و اوبن گپی نها خوشو دروس بکن. د سال ۱۳۵۹ چمران د جئنی که سی آزا کردن سوسنگرد پیش اوما زخمی بی؛ وه وا کامیونی که د دشمن گرته بی خوشه رسو وه درمونگا و بستری بی؛ اما بیشتر د یه شو د اوچه نمن و اوسه رئت وه لیزجا سامونجا جئنیا نامنظم. وه هنی د ویرگار 31 خرداد ما 1360 د گات مئرفی کردن دیووندار جدید مئور دهلاویه وه جا «ایرج رستمی»، د خط نها جپه، سی خاطر حردن ترکش خمپاره ۶۰ دشمن د راساگه سر زخمی بی. هومیاری اولی د ری وه د درمونگا سوسنگرد انجوم گرت و آمبولانس رئت وه اهواز؛ ولی لش بی جونه وه رسس وه ائواز. مزار وه د بهشت زهرا ئه و سنگ ناره . مزار وه: ویرگار وه خاک اسپاردن: ۲-۴-۱۳۶۰ برشت: ۲۴ ردیف: ۷۱ شماره: ۲۵. د جاگه شهید بیین وه د دهلاویه مافه گه ای سی وه راس کردنه.